পাশ্চাত্য জীবনযাপনের প্রবল ইচ্ছা, ইংরেজি ভাষায় সাহিত্য রচনায় উদ্বুদ্ধ করে। পরবর্তীকালে জীবনের বিচিত্র কষ্টকর অভিজ্ঞতায় তার এ ভুল ভেঙে যায়। মূলত বাংলা ভাষায় কাব্য রচনার মধ্য দিয়ে তার কবি প্রতিভার বিকাশ ঘটে। আধুনিক বাংলা সাহিত্যে মাইকেল মধুসূদন দত্তকে রেনেসাঁ যুগের প্রবাদপুরুষ হিসেবে অভিহিত করা হয়। বাংলা কাব্যে অমিতাক্ষর ছন্দ এবং সনেট প্রবর্তন করে তিনি বাংলা সাহিত্যে যোগ করেছেন এক নতুন মাত্রা। সনেট প্রবর্তন করে তার নাম দেন ‘চতুর্দশপদী’।